KOMMISSIONENS FORORDNING (EF) Nr. 2431/96 af 17. december 1996 om fastsættelse af referencepriser for fiskerivarer for fangstsæsonen 1997 (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter (1), senest ændret ved forordning (EF) nr. 3318/94 (2), særlig artikel 22, stk. 6, første afsnit, og artikel 23, stk. 5, og

ud fra følgende betragtninger:

I artikel 22, stk. 1, i forordning (EØF) nr. 3759/92 fastsættes blandt andet, at der hvert år efter varekategori for de i bilag I, II og III, bilag IV, afsnit B, og bilag V til forordningen anførte varer fastsættes referencepriser gældende for Fællesskabet, dog således at der tages hensyn til de konsultationsprocedurer, der er fastsat for bestemte varer ved Fællesskabets internationale handelsaftale i GATT;

i artikel 23, stk. 1, i forordning (EØF) nr. 3759/92 fastsættes blandt andet muligheden for at fastsætte referencepriser for de i bilag IV, under A, omhandlede varer før begyndelsen af hver fangstsæson;

i artikel 22, stk. 2, i forordning (EØF) nr. 3759/92 fastsættes, at referenceprisen for de i bilag I, afsnit A, D og E til samme forordning anførte varer er lig med henholdsvis tilbagetagelsespriserne og salgspriserne, som fastsat i samme forordnings artikel 11, stk. 1 og artikel 13;

Fællesskabets tilbagetagelses- og salgspriser er for fangstsæsonen 1997 fastsat ved Kommissionens forordning (EF) nr. 2427/96 (3);

for de i bilag I, afsnit B og C, og IV, afsnit B, til forordning (EØF) nr. 3759/92 anførte varer fastsættes referencepriserne for ferske varer under hensyntagen til forarbejdningsomkostninger og det nødvendige i at sikre et prisforhold, der er overensstemmende med markedssituationen;

for de i bilag II til forordning (EØF) nr. 3759/92 anførte varer bør referencepriserne afledes af orienteringspriserne efter det prisniveau, der benyttes til udløsning af de i artikel 16, stk. 1, i samme forordning omhandlede interventionsforanstaltninger vedrørende disse varer, og fastsættes under hensyntagen til situationen på markedet for disse varer;

for varer af slægten Thunnus og Euthynnus, der er anført i bilag III til forordning (EØF) nr. 3759/92, fastsættes referencepriserne på grundlag af et vejet gennemsnit af de priser franko grænse, der konstateres på de mest repræsentative markeder i medlemsstaterne i de tre foregående år;

for så vidt angår karper og laks, henhørende i bilag IV A, fastsættes referencepriserne, i henhold til forordning (EØF) nr. 3759/92, på grundlag af gennemsnittet af de producentpriser, der er konstateret i de sidste tre år forud for tidspunktet for fastsættelsen af referenceprisen for en vare, hvis handelsegenskaber er fastlagt ved Kommissionens forordning (EØF) nr. 2210/93 (4) ændret ved forordning (EF) nr. 843/95 (5);

for de i bilag V til forordning (EØF) nr. 3759/92 anførte frosne og saltede varer, for hvilke der ikke fastsættes en referencepris for den ferske vare, fastsættes referencepriserne på grundlag af den referencepris, der gælder for en handelsmæssigt tilsvarende fersk vare; på grund af mængden af og importforholdene for visse frosne og saltede varer er det for øjeblikket ikke påkrævet at fastsætte en referencepris for disse;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

Referencepriser for fangstsæsonen 1997 for de i bilag I, II, III, IV, afsnit A og afsnit B, såvel som bilag V til forordning (EØF) nr. 3759/92 anførte varer, fastsættes som angivet i bilaget.

Artikel 2

Denne forordning træder i kraft den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 1996.

På Kommissionens vegne

Emma BONINO

Medlem af Kommissionen

(1) EFT nr. L 388 af 31. 12. 1992, s. 1.

(2) EFT nr. L 350 af 31. 12. 1994, s. 15.

(3) Se side 4 i denne Tidende.

(4) EFT nr. L 197 af 6. 8. 1993, s. 8.

(5) EFT nr. L 85 af 19. 4. 1995, s. 13.

BILAG

1. Referencepriser for varer i afsnit A, D og E i bilag I til forordning (EØF) nr. 3759/92

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

2. Referencepriser for de varer, som er anført i bilag II til forordning (EØF) nr. 3759/92

>TABELPOSITION>

3. Referencepriser for de varer, som er anført i bilag III til forordning (EØF) nr. 3759/92

Tunfisk (af slægten Thunnus), bugstribet bonit (Euthynnus (Katsuwonus) pelamis) og andre varer af slægten Ethynnus, fersk, kølet eller frosset, til industriel fremstilling af varer henhørende under KN-kode 1604 i den kombinerede nomenklatur:

>TABELPOSITION>

4. Referencepriser for visse varer, som er anført i bilag IV, afsnit A, punkt 1, til forordning (EØF) nr. 3759/92

>TABELPOSITION>

5. Referencepriser for de frosne varer, som er anført i bilag IV, litra B og bilag V til forordning (EØF) nr. 3759/92

Frosne og saltede varer henhørende under KN-kode 0303 og 0304 i den kombinerede nomenklatur:

>TABELPOSITION>

(1) Friskhedsklasse, størrelser og behandlingsgrader er fastlagt i henhold til artikel 2 i forordning (EØF) nr. 3759/92.